Diari Oficial de la Generalitat Valenciana


Sumari del DOGV 8982, del 23-12-2020 (2020/11057)

RESOLUCIÓ de 3 de desembre de 2020, de la Direcció General de Personal Docent, per la qual s'aprova l'expedient dels processos selectius per a ingrés en els cossos docents respecte de dos aspirants pendents de dur a terme la fase de pràctiques.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8982

Data del DOGV
:   23-12-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/11778


Data del document
:   03-12-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 3 de desembre de 2020, de la Direcció General de Personal Docent, per la qual s'aprova l'expedient dels processos selectius per a ingrés en els cossos docents respecte de dos aspirants pendents de dur a terme la fase de pràctiques. [2020/11876]  
Havent realitzat la fase de pràctiques les aspirants ingressades en virtut de l'estimació de recursos, en el marc de processos selectius anteriors, i comprovat que reuneixen els requisits generals i específics de participació establits en la respectiva convocatòria, resolc:  
   
  
Primer  
Declarar apta en la fase de pràctiques, per haver rebut aquesta avaluació de la comissió qualificadora, Lirios Pla Miró, qui, en virtut d'execució de sentència, va superar el procediment selectiu per a ingrés en el cos de professors d'escoles oficials d'idiomes, per l'especialitat d'Anglés, convocat per Ordre 13/2016, de 3 de maig, de la Conselleria d'Educació, Investigació, Cultura i Esport (DOGV 7776).  
  
  
Segon  
Declarar apta en la fase de pràctiques, per haver rebut aquesta avaluació de la comissió qualificadora, Inmaculada Jiménez Neira, qui, en virtut de la Resolució de 3 de maig de 2018, de la Direcció General de Centres i Personal Docent, va superar el procediment selectiu per a ingrés en el cos de professors d'Arts Plàstiques i Disseny, per l'especialitat de Dibuix Artístic i Color, convocat per Ordre 16/2017, de 10 d'abril, de la Conselleria d'Educació, Investigació, Cultura i Esport (DOGV 8019).  
  
Tercer  
Aprovar l'expedient del procediment selectiu per a ingrés en el cos professors d'escoles oficials d'idiomes, convocat per Ordre 13/2016, respecte de Lirios Pla Miró i remetre'l al Ministeri d'Educació i Formació Professional perquè procedisca al seu nomenament i a l'expedició del corresponent títol de funcionària de carrera, de conformitat amb la puntuació obtinguda, i això amb efectes econòmics i administratius d'1 de setembre de 2017.  
  
Quart  
Aprovar l'expedient del procediment selectiu per a ingrés en el cos de Mestres, convocat per Ordre 16/2017, respecte d'Inmaculada Jiménez Neira, i remetre'l al Ministeri d'Educació i Formació Professional perquè procedisca al seu nomenament i a l'expedició del corresponent títol de funcionària de carrera, de conformitat amb la puntuació obtinguda, i això amb efectes econòmics i administratius d'1 de setembre de 2018.  
  
Cinqué  
D'acord amb el que preveuen les respectives convocatòries, les aspirants hauran d'obtindre la seua primera destinació definitiva en l'àmbit de gestió de la Conselleria d'Educació, Cultura i Esport, i acudir amb caràcter forçós al concurs, conformement amb el que disposa l'article 12 del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents prevists en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
Contra aquesta resolució, que posa fi a la via administrativa, es podrà interposar amb caràcter potestatiu un recurs de reposició davant la directora general de Personal Docent, en el termini d'un mes comptat des de l'endemà de ser publicada, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de ser publicada, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 3 de desembre de 2020.- La directora general de Personal Docent: M. Ángeles Herranz Ábalos.